6.11.2014 Jurnalul Oficial al Uniunii Europene L 320/1 II (Acte fără caracter legislativ) DECIZII DECIZIA DE PUNERE ÎN APLICARE A COMISIEI din 16 octombrie 2014 de stabilire a normelor de punere în aplicare a Deciziei nr. 1313/2013/UE a Parlamentului European și a Consiliului privind un mecanism de protecţie civilă al Uniunii și de abrogare a Deciziilor 2004/277|CE, Euratom și 2007/606/CE, Euratom ale Comisiei [notificată cu numărul C(2014) 7489 (Text cu relevanță pentru SEE) (2014/762JUE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Decizia nr. 1313/2013/UE a Parlamentului European şi Consiliului din 17 decembrie 2013 privind un mecanism de protecție civilă al Uniunii (), în special articolul 32 alineatul (1), întrucât: (1) Obiectivele generale ale mecanismului de protecție civilă al Uniunii (denumit în continuare „mecanismul Uniunii”) constau în consolidarea cooperării dintre Uniune şi statele membre și în facilitarea coordonării în domeniul protecției civile, în vederea îmbunătățirii eficacității sistemelor de prevenire, de pregătire și de răspuns la dezastre naturale şi provocate de om. (2) Dat fiind că dezastrele se pot produce oricând, Centrul de coordonare a răspunsului la situații de urgență (ERCO), instituit prin articolul 7 din Decizia nr. 1313/2013|UE, ar trebui să asigure în permanență o legătură strânsă cu punctele de contact din statele membre. (3) Sistemul comun de comunicare şi informare în caz de urgență (CECIS) constituie un element esențial al mecanis- mului Uniunii, deoarece ar trebui să garanteze autenticitatea, integritatea și confidențialitatea informațiilor schim- bate între statele membre, atât în condiții de rutină, cât și în situații de urgență. Date fiind caracteristicile specifice ale răspunsului în caz de incidente de poluare marină, ar trebui creată o versiune separată a CECIS, care să ofere acces secretariatelor convențiilor maritime regionale şi țărilor terțe care au în comun cu Uniunea un bazin maritim regional. (4) Pentru a asigura eficacitatea operațională, ar trebui definite cerințe minime pentru modulele, pentru celelalte capa- cități de răspuns şi pentru experții identificați în conformitate cu articolul 9 alineatul (1) din Decizia nr. 1313/2013/UE, precum și pentru cerințele lor operaționale, pentru funcționarea și interoperabilitatea acestora, astfel cum se prevede la articolul 9 alineatul (2) din Decizia nr. 1313/2013/UE. Mai precis, modulele ar trebui să poată funcţiona în mod autosuficient pentru o anumită perioadă de timp, să poată fi utilizate rapid și să fie inte- roperabile. Pentru a îmbunătăți interoperabilitatea modulelor, sunt necesare măsuri la nivelul Uniunii și la nivelul statelor membre. () JOL347,20.12.2013, p. 924.